EkBass/fiwiki-20250220-pages-articles huggingface dataset:
Janakkalan Sanomat

Janakkalan Sanomat on Janakkalassa ilmestyvä sanomalehti. Lehti ilmestyy kerran viikossa, torstaisin. Sen päätoimittaja on Veera Visapää. Janakkalan Sanomat kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma. == Lähteet == == Aiheesta muualla == * Janakkalan Sanomien verkkosivut Luokka:Suomalaiset paikallislehdet Luokka:Janakkala Luokka:Sanoman sanomalehdet
Eredivisie (naiset)

Eredivisie Vrouwen on Alankomaiden korkein naisten sarjataso jalkapallossa. Alankomaiden jalkapalloliitto perusti sarjan 2007. Vuonna 2012 Alankomaiden ja Belgian liigat yhdistyivät yhdeksi sarjaksi (BeNe League). Kolmen kauden jälkeen BeNe League lakkautettiin ja Eredivisie käynnistyi uudestaan. Sarjassa pelaa nykyään 8 joukkuetta. == Joukkueet kaudella 2019–2020 == Joukkue Kaupunki ADO Den Haag Den Haag AFC Ajax Amsterdam VV Alkmaar Alkmaar Excelsior Barendrecht Rotterdam SC Heerenveen Heerenveen PEC Zwolle Zwolle PSV Eindhoven Eindhoven FC Twente Enschede == Mestarit == * 2008 – AZ Alkmaar * 2009 – AZ Alkmaar * 2010 – AZ Alkmaar * 2011 – FC Twente * 2012 – ADO Den Haag * 2013 – ei pelattu * 2014 – ei pelattu * 2015 – ei pelattu * 2016 – FC Twente * 2017 – AFC Ajax * 2018 – AFC Ajax * 2019 – FC Twente * 2020 : pandemin * 2021 – FC Twente * 2022 – FC Twente * 2023 – AFC Ajax * 2024 – FC Twente == Lähteet == == Aiheesta muualla == * Liigan viralliset sivut Luokka:Alankomaiden jalkapallosarjat
Thorsten Kaye

Thorsten Kaye (oik. Thorsten Ernst Kieselbach; s. 22. helmikuuta 1966 Frankfurt) on saksalais-brittiläinen näyttelijä. Hän on vuodesta 2013 esittänyt Ridge Forresteria televisiosarjassa Kauniit ja rohkeat. Aikaisemmin hahmoa näytteli Ronn Moss. Kaye syntyi Saksassa, mutta varttui Englannissa. Hän muutti Yhdysvaltoihin vuonna 1985 ja teki ensimmäiset televisioroolinsa 1990-luvulla. Kauniiden ja rohkeiden lisäksi hän on esiintynyt muun muassa sarjoissa All My Children, One Life to Live, Port Charles ja Smash. Kaye on naimisissa kanadalaisen näyttelijän Susan Haskellin kanssa. Pariskunnalla on kaksi lasta. ==Lähteet== Luokka:Saksalaiset näyttelijät Luokka:Brittiläiset näyttelijät Luokka:Vuonna 1966 syntyneet Luokka:Elävät henkilöt
Esa Pietilä

Esa Pietilä (s. 1964) on suomalainen säveltäjä ja saksofonisti. Hän on sooloprojektien ja sävellystyön ohella muun muassa johtanut Esa Pietilä Trioa sekä ollut 2008 perustetun 4 Streams -kvartetin jäsen. Hänellä on ollut Suomessa ja ulkomailla myös lukuisia yhteistyösuhteita vakiintuneiden kokoonpanojensa ulkopuolella.Esa Pietilä – Biography Jazz Finland Pietilä on säveltänyt eri kokoonpanoille soolosoitinkappaleista orkesterimusiikkiin. Hän on yhdistellyt eri genrejä työssään, jonka tuloksena on teoksia muun muassa sinfoniaorkesterille, saksofonikvartetille ja muille kamarikokoonpanoille, jazzyhtyeelle, big bandille, soolosoittimille sekä nauhalle ja solistille. Pietilän kiinnostuksen kohteisiin on kuulunut myös sävelletyn musiikin ja improvisaation yhdisteleminen keskenään. Pietilän laajimpien töiden joukossa on Avanti!-kamariorkesteria ja nykyjazztrioa varten sävelletty 40-minuuttinen konsertto Graffiti Play. Esa-Pekka Salonen johti lokakuussa 2014 sen kantaesityksen, jossa Pietilä esiintyi myös itse trionsa kanssa.Esa Pietilä - as composer Esa Pietilä Hän on käyttänyt usein live-elektroniikkaa ja mikrotonaalisuutta. Avanti!-orkesterin ohella hän on tehnyt yhteistyötä muiden muassa Zagros Ensemblen ja UMO:n kanssa. Salosen ohella muita kapellimestareita, jotka ovat kantaesittäneet Pietilän teoksia, ovat olleet Ville Matvejeff, Hossein Pishkar, Tuomas Turriago ja Petri Komulainen. Pietilän oma instrumentti on tenorisaksofoni, jota varten hän on luonut paljon uutta ohjelmistoa etenkin erikokoisten orkesterien kanssa soitettuna.Esa Pietilä Music Finland Pietilä kantaesitti vuonna 2016 Kalevi Ahon hänelle omistaman konserton tenorisaksofonille ja orkesterille.Esa Pietilä Turun Urkujuhlat Pietilä sai vuonna 2016 Yrjö-palkinnon. Vuonna 2013 The New York City Jazz Record -lehti myönsi Pietilän Liberty Ship -yhtyeelle tämän debyyttilevystä vuoden parhaan albumin tunnustuksen.Esa Pietilä sai jazzin Yrjö-palkinnon Aamulehti == Lähteet == == Aiheesta muualla == * Viralliset sivut Luokka:Suomalaiset säveltäjät Luokka:Suomalaiset jazzsaksofonistit Luokka:Vuonna 1964 syntyneet Luokka:Elävät henkilöt
Telnjaška

Telnjaška () on Venäjän asevoimissa käytetty vaakaraidoitettu aluspaita. Paidassa on tasaleveät 1,1 senttimetriset valkoiset ja värilliset raidat, joiden väri vaihtelee käyttävän aselajin mukaan. == Historia == Vaakaviivoitetut aluspaidat tulivat Venäjälle Euroopasta, missä niitä käyttivät erimaalaiset kauppa-alusten miehistöt. Telnjaška otettiin osaksi Venäjän keisarillisen laivaston univormua keisari Aleksanteri II:n päätöksellä elokuussa 1874. Univormuun kuuluneet paidat valmistettiin villan ja puuvillan 50/50-sekoituksesta, ja niiden vaakaviivoina vuorottelivat 1,1 senttimetrin siniset ja 4,4 senttimetrin valkoiset vaakaviivat. Yhtä leveillä sinisillä ja valkoisilla vaakaviivoilla kuvioitu malli otettiin käyttöön vuonna 1912. Muut aselajit ovat ottaneet telnjaškan myös käyttöönsä. Maahanlaskujoukoilla on vaaleansiniraitainen, merijalkaväellä mustaraitainen ja rajavartiostolla vihreäraitainen malli. == Lähteet == == Aiheesta muualla == Luokka:Paidat Luokka:Venäjän asevoimat Luokka:Venäjänkieliset sanat ja sanonnat
Byron Yasui

Byron K. Yasui (s. 1940) on yhdysvaltalainen säveltäjäComposer Genealogies: A Compendium of Composers, Their Teachers and Their Students, s. 596 Scott Pfitzinger, kontrabasisti ja kitaristi. Hän on työskennellyt sekä klassisen musiikin että jazzin parissa.Dr. Byron K. Yasui The University of Hawai‘i at Mānoa, Music Department Yasui suoritti kandidaatin arvon kasvatustieteissä ja opiskeli sivuaineenaan musiikkia Havaijin yliopistossa, josta valmistui vuonna 1965. Northwestern Universitysta hän valmistui sävellyksessä musiikin maisteriksi vuonna 1967 ja musiikin tohtoriksi 1972. Hänen opettajinaan toimivat muiden muassa Richard Hillert, Armand Russell ja Alan Stout. Yasui liittyi Havaijin yliopiston henkilökuntaan vuonna 1972. Yasuin sävellyksiä on esitetty muun muassa Lincoln Center for the Performing Artsissa. Carnegie Hallissa kantaesitettiin kaksi hänen orkesteriteostaan. Kesäkuussa 2015 ukulelensoittaja Jake Shimabukuro ja JoAnn Fallettan johtama Honolulun sinfoniaorkesteri kantaesittivät Yasuin ukulelelle ja orkesterille säveltämän konserton Campanella.Byron Yasui Pens a Ukulele Tour de Force for Jake Shimabukuro Ukulele Mag Yasui on toiminut vapaana jazzkontrabasistina, osa- aikaisena Honolulun sinfoniaorkesterin kontrabasistina ja klassisen kitaraduon jäsenenä brasilialaisen Carlos Barboso-Liman yhteistyökumppanina. == Lähteet == Luokka:Yhdysvaltalaiset säveltäjät Luokka:Yhdysvaltalaiset kontrabasistit Luokka:Yhdysvaltalaiset jazzmuusikot Luokka:Yhdysvaltalaiset kitaristit Luokka:Vuonna 1940 syntyneet Luokka:Elävät henkilöt
Caracol Televisión

Caracol Televisión on kolumbialainen televisiokanava, joka on perustettu vuonna 1998. Caracol on Grupo Valoremin omistuksessa. == Aiheesta muualla == * Virallinen sivusto *
Las Estrellas

Las Estrellas on meksikolainen televisiokanava, joka on perustettu vuonna 1951. Las Estrellas on Televisan omistuksessa. == Aiheesta muualla == * Virallinen sivusto Luokka:Meksikolaiset televisiokanavat Luokka:Vuonna 1951 perustetut televisiokanavat Luokka:Televisa
Eddie Kamae

Edward Leilani "Eddie" Kamae (4. elokuuta 1927 Honolulu – 7. tammikuuta 2017 Honolulu) oli yhdysvaltalainen ukulelensoittaja, lauluntekijä ja dokumentaristi. Hän oli yksi 1900-luvun jälkipuoliskon vaikutusvaltaisimmista havaijilaismuusikoista. Kamae muistetaan parhaiten Sons of Hawaii -kokoonpanon perustajajäsenenä. Hän oli yhtyeen kanssa mukana käynnistämässä "havaijilaista renessanssia" 1960–1970-luvuilla.Eddie Kamae, an Innovator and a Historian on Four Strings, Dies at 89 The New York Times Kamae syntyi yhtenä Samuel Hoapili Kamaen ja Alice Ululani Opunuin kymmenestä lapsesta. Hän aloitti teini- ikäisenä ukulelensoiton ja tutustui Shoi Ikemiin, jonka kanssa perusti Ukulele Rascals -duon. Duo ryhtyi yhteistyöhön Ray Kinneyn kanssa manner- Yhdysvalloissa vuonna 1949 tehtyä kiertuetta varten. Tässä vaiheessa Kamae ei vielä keskittynyt havaijilaiseen musiikkiin vaan soitti ennemmin jazzstandardeja, latinomusiikkia ja klassiseen ohjelmistoon kuuluvia kappaleita. Sons of Hawaii -yhtye perustettiin vuonna 1960. Sen ensimmäinen albumi oli Gabby Pahinui and the Sons of Hawaii; Kamae käytti tässä vaiheessa muusikonuraansa pseudonyymiä Johnny Maunawili, koska hänellä oli jo sopimus toisen levy-yhtiön kanssa. Yhtyeen myöhempiin albumeihin kuuluivat Music of Old Hawaii (1962) ja The Folk Music of Hawaii (1971). Gabby Pahinuin lähdettyä soolouralle Kamae ryhtyi johtamaan yhtyettä, jonka kanssa esiintymään otettiin myös muiden muassa kitaristit Leland Isaacs ja Dennis Kamakahi. Kamae teki useita lauluja, joista tuli havaijilaisstandardeja. Näihin kuului Larry Kimuran kanssa tehty E Ku'u Morning Dew. Ensimmäinen Kamaen vaimonsa Myrna Kamaen kanssa tekemä täyspitkä dokumentti oli Li'a: The Legacy of a Hawaiian Man (1988). Myöhemmin julkaistiin esimerkiksi Sons of Hawaii: A Sound, a Band, a Legend (2000). Kamae sai Hawai'i Academy of Recording Artsin palkinnon elinikäisistä saavutuksista ja vuonna 2007 National Endowment for the Artsin National Heritage Fellowshipin. Hän kuoli 89-vuotiaana kotonaan, jolloin leskeksi jäi hänen kanssaan 50 vuoden ajan naimisissa ollut vaimo Myrna. == Lähteet == Luokka:Yhdysvaltalaiset lauluntekijät Luokka:Ukulelensoittajat Luokka:Yhdysvaltalaiset elokuvatuottajat Luokka:Vuonna 1927 syntyneet Luokka:Vuonna 2017 kuolleet
Lepänkärpässieni

Lepänkärpässieni (Amanita friabilis) on kärpässieniin kuuluva sienilaji. Sen lakki on 3–6 senttimetriä leveä ja kupera. Lakin väri vaihtelee tummanruskeasta harmaaseen. Lakin pinnalla on myös suojusjätettä. Heltat ovat valkoiset ja melko tiheät. Jalka on 4–12 senttimetriä pitkä, hieman suomuinen ja harmaa. Jalassa ei ole rengasta. Tuppi on pieni tai se puuttuu kokonaan. Malto on valkoista. Lepänkärpässieni kasvaa Suomessa lepikoissa, rehevillä puronvarsilla ja metsityteillä pelloilla leppien seurassa. Kasvuaika on elokuusta syyskuuhun. Lepänkärpässieni on mahdollisesti myrkyllinen, eikä se ole syötävä. Laji on luokiteltu Suomessa elinvoimaiseksi. Lepänkärpässieni muustuttaa harmaakärpässientä. Harmaakärpässienen tuppi on kuitenkin suurempi. == Lähteet == Luokka:Kärpässienet
PCL-R

PCL-R eli Psychopathy Check List – Revised tarkoittaa mittausmenetelmää, jolla voidaan selvittää ihmisen psykopaattisuutta. 20-kohtainen lista on kehitetty kanadalaisen psykologin, professori Robert D. Haren kehittämästä PCL-listasta. Ylilääkäri Hannu Lauerman mukaan vaarallisia psykopaatteja yhdistävät voimakkaat psykopaattiset piirteet ja korkeat pistemäärät. Kutakin PCL-R:n listan kohtaa arvioidaan kolmella pisteellä (0, 1, 2) sairaskertomusten ja osittain strukturoidun haastattelun perusteella. 30 pistettä saanutta pidetään psykopaattina. Tarkasteltavia ominaisuuksia ovat muun muassa lipevyys, pinnallinen viehättävyys, suuruusharha, patologinen valehtelu, manipulatiivisuus, empatian puute. == Lähteet == Luokka:Psykologia
Bohdan Warchal

Bohdan Warchal (1930–2000) oli slovakialainen viulisti ja kapellimestari.28019 Warchal (1998 AW8) JPL Small-Body Database Browser Hän perusti vuonna 1960 Slovakian kamariorkesterin ja toimi sen pääkapellimestarina ja sooloviulistina neljän vuosikymmenen ajan.About Us Warchal Strings Warchal opiskeli Musiikin ja esittävien taiteiden Janáček-akatemiassa, Brnossa. Ennen Slovakian kamariorkesterissa tekemäänsä työtä hän johti Slovakian filharmonista orkesteria Bratislavassa vuodesta 1957.Bohdan Warchal Naxos Warchalin johdolla Slovakian kamariorkesteri saavutti maailmanlaajuista tunnustusta lähes 2 500:lla konsertillaan, joita pidettiin eri puolilla Eurooppaa, Yhdysvalloissa, Australiassa, Kiinassa, Koreassa ja Japanissa. Warchal teki opetustyötä useissa yliopistoissa. Myös hänen pojastaan Bohdan Warchal nuoremmasta tuli viulisti. Warchal sai vuonna 1969 ansioituneen taiteilijan ja vuonna 1983 Tšekkoslovakian kansantaiteilijan arvon. L. Šarounován 14. tammikuuta 1998 löytämä asteroidi 28019 Warchal sai nimensä Warchalilta. == Lähteet == Luokka:Slovakialaiset viulistit Luokka:Slovakialaiset kapellimestarit Luokka:Vuonna 1930 syntyneet Luokka:Vuonna 2000 kuolleet
Kuolonuhrikeskus

Kuolonuhrikeskus on suuronnettomuuden tai paljon kuolonuhreja vaatineen rikoksen yhteydessä perustettava keskus, jonne vainajat koottaisiin, kun tavanomainen kapasiteetti ei riitä. Sen toiminta järjestettäisiin yhteistyössä useiden viranomaisten ja alojen kesken, kuten poliisin, oikeuslääkärin, hautausurakoitsijoiden, seurakuntien ja muiden uskonnollisten yhteisöjen. Suomessa ei toistaiseksi ole tarkkoja suunnitelmia kuolonuhrikeskusten perustamiseksi, mutta asia on ollut esillä muun muassa sosiaali- ja terveystoimen poikkeusolojen neuvottelukunnassa. == Lähteet == Luokka:Onnettomuudet
FCR 2001 Duisburg

FCR 2001 Duisburg oli Saksan Bundesliigassa pelannut naisten jalkapalloseura. Seura perustettiin 2001, kun FCR Duisburg 55:n naisjalkapalloijat perustivat oman seuran. FCR Duisburg 55:n riveissä naiset olivat voittaneet Saksan mestaruuden kaudella 1999–2000 ja cupin 1998. Itsenäisenä seurana Duisburg voitti Saksan cupin kahdesti ja sijoittui Bundesliigassa viidesti toiseksi. Seuran suurin menestys oli UEFA Cupin voitto 2009. 2010-luvulla seura kärsi taloudellisista vaikeuksista ja lopulta FCR 2001 Duisburg lakkautettiin ja naisten jalkapallotoiminta yhdistyi MSV Duisburgin kanssa vuoden 2014 alusta lähtien. == Saavutukset == * Saksan mestaruus ** 2000 * Saksan cup ** 1998, 2009, 2010 * UEFA Cup ** 2009 == Lähteet == Luokka:Saksalaiset jalkapalloseurat Luokka:Nordrhein-Westfalenin jalkapallo Luokka:Duisburgin urheilu Luokka:Vuonna 2001 perustetut urheiluseurat
Zaur Ugujev

Zaur Rizvanovitš Ugujev (27. maaliskuuta 1995 Hasavjurt) on venäläinen vapaapainin olympiavoittaja ja maailmanmestari. Ugujev voitti ensimmäisen maailmanmestaruutensa Budapestissa 2018, kun hän voitti 57 kg sarjan. Hän uusi saman painoluokan mestaruuden vuotta myöhemmin Nur-Sultanin MM-kilpailuissa. Hän voitti 57-kiloisten olympiakultaa vuodelle 2021 siirretyissä Tokion kisoissa. EM-kilpailuissa hän on saavuttanut hopeaa 2018 ja pronssia 2017 sekä Euroopan kisoissa pronssia 2019. Hänellä on myös neljä Venäjän-mestaruutta vuosilta 2017, 2018, 2020 ja 2021. ==Lähteet== Luokka:Venäläiset vapaapainijat Luokka:Venäläiset olympiavoittajat Luokka:Vuonna 1995 syntyneet Luokka:Elävät henkilöt
Klomifeeni

Klomifeeni (C26H28NClO) on aromaattinen orgaaninen yhdiste. Yhdistettä käytetään lääketieteessä aikaansaamaan ovulaatiota naisilla, jotka ovat hedelmättömiä esimerkiksi munasarjojen monirakkulaoireyhtymän vuoksi. Klomifeeni kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Klomifeeniä on seos kahdesta E- ja Z-isomeerista. Klomifeenin E-isomeeri on antiestrogeeninen ja Z-isomeerilla on estrogeenisia vaikutuksia. Klomifeeni sitoutuu estrogeenireseptoreihin ja on niiden selektiivinen muuntelija. Sitoutumisen seurauksena follikkelia stimuloivan hormonin ja luteinisoivan hormonin tuotanto lisääntyy. Tämä johtaa munarakkuloiden kehittymiseen ja ovulaatioon. Klomifeeniä voidaan käyttää yhdessä metformiinin kanssa. Lääkeainetta annostellaan tablettina ja useimmiten sitraattisuolanaan. Suomessa klomifeeniä ei enää käytetä munasarjojen monirakkulaoireyhtymästä johtuvan hedelmättömyyden hoitoon vaan sen on korvannut letrotsoli. Klomifeeni lisää monikkoraskauksien todennäköisyyttä. ==Haittavaikutukset== Klomifeeni voi aiheuttaa haittavaikutuksinaan munasarjojen suurentumista, rintojen suurentumista ja rintakipua, huonovointisuutta, kuumia aaltoja ja pääkipua. Se voi aiheuttaa myös näköhäiriöitä ja nämä voivat johtaa lääkityksen keskeyttämiseen. ==Valmistus== Klomifeenin valmistuksen ensimmäisessä vaiheessa p-hydroksibentsofenoni kondensoituu emäksisissä olosuhteissa 2-(dietyyliamino)etyylikloridin kanssa. Seuraavassa vaiheessa tapahtuu Grignard-reaktio bentsyylimagnesiumkloridin kanssa ja muodostuneesta tertiäärisestä alkoholista eliminoituu vettä, jolloin muodostuu kaksoissidos. Viimeinen vaihe on klooraus ja tuotteena muodostuu klomifeenia. ==Lähteet== Luokka:WHO:n tärkeimmät lääkkeet
Isosaari (Asikkala)

Isosaari on Päijänteen saari Päijät-Hämeessä Asikkalassa. == Maantietoa == Saari on 1,3 kilometriä pitkä, 720 metriä leveä ja sen pinta-ala on 56,4 hehtaaria . Se sijaitsee Asikkalanselän pohjoisosassa Pulkkilanharjun vieressä. Harjun rantaan on saarelta matkaa noin kilometrin. Saaren eteläpuolella sijaitsee Patopäänsaaret, jossa on seitsemän luotoa ja yksi suuri saari. Suuren saaren ja Isosaaren välissä on Patopäänsalmi, joka on 120–200 metriä leveä. Kaikki saaret sijaitsevat samalla matalikolla . Saari kokoonsa nähden matala ja se kohoaa noin 12 metrin korkeuteen Päijänteestä. Saari on metsän peittämä ja sen rantaan on rakennettu alle 20 vapaa-ajan asuntoa. Saaren luoteispäässä sijaitsee kivisellä karilla kummeli. == Historiaa == Vuoden 1855–1856 Kalmbergin kartastossa sen karttanimenä on ”Ylinäsaari” . Heinolan seudun taloudellisissa kartoissa vuosilta 1920 ja 1942 saari autio, vaikka siihen on merkitty peltoa tai niittyä . Saari oli autio vielä vuoden 1965 peruskartassa, mutta sen jälkeen sinne rakennettiin yli 10 vapaa-ajan asuntoa, mitkä näkyvät vuoden 1980 kartassa. Seuraavassa kartassa on asuntoja yli 15. Kummeli on merkitty vielä vuonna 1994 saaren luoteisrantaan, mutta myöhemmin se on merkitty kauemmaksi rannasta. == Huomautukset == == Lähteet == Luokka:Asikkalanselän saaret Luokka:Asikkalan saaret
Ylimmäinen Huhtasaari

Ylimmäinen Huhtasaari eli Revonsaari on Päijänteen saari Päijät-Hämeessä Asikkalassa. == Maantietoa == Saari on 720 metriä pitkä, 410 metriä leveä ja sen pinta-ala on 18,6 hehtaaria . Se sijaitsee Asikkalanselän itäpuolella Salonsaaren ja mantereen Vedentaustan välisessä saaristoisessa järvenosassa. Huhtasaaria on kaksi, eli Ylimmäinen- ja Alimmainen Huhtasaari. Alimmainen sijaitsee mantereen puolella alle 200 metriä koilliseen ja Alimmaisen ympärillä on vielä noin 30 muuta saarta tai luotoa. Ylimmäisen eteläpuolella sijaitsee kilometrin päässä Salonsaari, 600 metrin päässä Kaurissaari ja lounaassa kilometrin päässä Kotasaari. Lisäksi järvenselän ulapan puolella lännessä sijaitsevat 800 metrin päässä Kaitasaaret. Ylimmäinen on kokoonsa nähden matala saari, joka kohoaa 12 metrin korkeuteen Päijänteestä. Saaren metsät ovat paikoin lehtometsää ja mäntymetsää ja sen rannoille on rakennettu noin 15 vapaa-ajan asuntoa. == Historiaa == Vuoden 1855–1856 Kalmbergin kartastossa on saarilla karttanimenä ”Huhtasaaret” . Saaret on merkitty samalla nimellä Heinolan seudun taloudellisissa kartoissa vuosilta 1920 ja 1942 . Saaret ovat olleet koko ajan autiot eikä saariin ole raivattu pelto- tai niittymaata. Vuoden 1965 peruskartassa saaren nimi on yksilöity ”Revonsaareksi”, ja sen länsirantaan on rakennettu ensimmäinen mökki. Mökki- ja huvilarakentaminen alkaa tästä, sillä seuraavassa vuoden 1980 kartassa on saarelle ilmaantunut kymmenen mökkiä. Tässä kartassa saari tunnetaan jo kahdella nimellä. Seuraavan kymmenen vuoden aikana saarelle rakennetaan enää yksi mökki. == Huomautukset == == Lähteet == Luokka:Asikkalanselän saaret Luokka:Asikkalan saaret
Radioaalloilla roiskuu

Radioaalloilla roiskuu () on kanadalainen nuorten draamasarja, jonka ovat luoneet Will McRobb ja Douglas McRobb. Sarjan esittäminen alkoi Kanadassa 1. elokuuta 2003 ja sarjan viimeinen jakso esitettiin 27. toukokuuta 2005. Suomessa sarjaa on esitetty Summeri-sarjassa. == Rooleissa == === Päähenkilöt=== === Sivuhenkilöt === === Muita vierailevia tähtiä === == Lähteet == Luokka:2000-vuosikymmenen nuortendraamasarjat Luokka:2000-vuosikymmenen yhdysvaltalaiset draamakomediasarjat Luokka:Kanadalaiset televisiosarjat Luokka:Familyn televisio-ohjelmat
Isolampi

Isolampi tarkoittaa seuraavia: * Isolampi, järvi Heinävedellä * Isolampi, järvi Inarissa * Isolampi, järvi Kannuksella * Isolampi, järvi Kemijärvellä * Isolampi, järvi Keuruulla Kömissä * Isolampi, järvi Keuruulla Pyökkilänperällä * Isolampi, järvi Kinnulassa * Isolampi, järvi Kuhmossa Kuohuvaarassa * Isolampi, järvi Kuhmossa Nypläskylässä * Isolampi, järvi Kuopiossa * Isolampi, joen osa Lestijärvellä * Isolampi, järvi Lumijoella * Isolampi, joen osa Oulussa * Isolampi, järvi Outokummussa * Isolampi, järvi Polvijärvellä * Isolampi, järvi Pudasjärvellä * Isolampi, järvi Ranualla Majavajoella * Isolampi, järvi Ranualla Olangolla * Isolampi, järvi Ranualla Petäjäjärvellä * Isolampi, järvi Ranualla Portimojärvellä * Isolampi, järvi Rovaniemellä * Isolampi, järvi Ruokolahdella * Isolampi, järvi Sallassa * Isolampi, järvi Sotkamossa * Isolampi, järvi Ulvilassa * Isolampi, järvi Uuraisissa * Isolampi, järvi Äänekoskella ja lisäksi * Takalanlammi, järvi, joka oli aiemmin Isolampi == Katso myös == * Isolammi Luokka:Järvien täsmennyssivut
Limapäät (suku)

Limapäät (Beryx) on samannimiseen heimoon kuuluva kalasuku, joka käsittää kolme kalalajia. Ne ovat maailmanlaajuisesti lauhkeisiin vesiin levinnyt pohjanlimapää (Beryx decadactylus), hohtolimapää (Beryx splendens) ja luoteisella Tyynellä valtamerellä tavattava Beryx mollis. Suurin laji on pohjanlimapää, joka voi saavuttaa 100 senttimetrin pituuden. Kaikki limapäät ovat arvostettuja ja taloudellisesti merkittäviä ruokakaloja. == Lähteet == Luokka:Limapääkalat
Kiinansampi

Kiinansampi (Acipenser sinensis) on sampien (Acipenseridae) heimoon kuuluva äärimmäisen uhanalainen kalalaji. Sitä tavataan ainoastaan Kiinassa, Japanissa ja Etelä-Koreassa. Kiinansampi elää sekä makeissa-, murto- että merivesissä. Se voi yltää jopa 130 senttimetrin pituuteen, 600 kilogramman painoon ja 13 vuoden ikään. Tavallisimmin kiinansampi on 39 senttimetrin mittainen. Laji kuuluu CITES-sopimuksen II-liitteeseen. Kesäolympialaisten 2008 kunniaksi Chinese Central Government lahjoitti viisi kiinansampea Hongkongin kaupungille symboloimaan viittä olympiarengasta. Kalat siirrettiin kesäkuussa 2008 Hongkongin vesipuistoon.http://www.china.org.cn/environment/news/2008-06/21/content_15866486.htm Yksi kiinansammista oli tammikuuhun 2009 mennessä kuollut tuntemattomista syistä. == Lähteet == Luokka:Sammet
Peter Jones

Peter Jones voi tarkoittaa seuraavia: == Henkilöitä == * Peter Jones (1933–2017), australialainen poliitikko * Peter Jones (1920–2000), englantilainen näyttelijä * Peter Jones (s. 1952), matemaatikko == Muita == * Peter Jones, tavaratalo Lontoossa Luokka:Täsmennyssivut
Tavajoki

Tavajoki () on Koutajoen vesistöön kuuluva joki Karjalan tasavallassa Venäjällä.Ote Maanmittaushallituksen yleiskartasta 1940. Kansiliepeessä teoksessa: Joki on yhdessä Oulankajoen ja Pistojoen kanssa yksi Kuusamon - Kainuun runsasjärviseltä ylänköalueelta Kuusamon itäosasta Vienanmeren suuntaan laskevista joista. Joki saa alkunsa Karjalan tasavallassa sijaitsevasta Tavajärvestä ja laskee niin ikään Karjalan tasavallassa sijaitsevaan Pääjärveen. Joen valuma-alueen pinta-ala on 339,5 km². Ennen Toista maailmansotaa joki virtasi yläosaltaan Suomen alueella Kuusamossa. Suomelta Neuvostoliitolle luovutetulle Sallan–Kuusamon alueelle ulottuvana se tuli Toisen maailmansodan jälkeen kuulumaan kokonaan Neuvostoliittoon ja sittemmin Venäjään. Joen latvavesistä ulottuu Suomen puolelle joitakin pieniä järviä ja lampia Kuusamon itäosassa lähellä itärajaa. Näistä suurimpia ovat Ali-Heikinjärvi ja Yli-Heikinjärvi, joiden lasku-uomana Tavajärveen on Suomesta Venäjän puolelle virtaava Pajujoki. ==Lähteet== Luokka:Koutajoen vesistö Luokka:Karjalan tasavallan joet Luokka:Louhen piiri Luokka:Sallan–Kuusamon alueen joet
Alimmainen Huhtasaari

Alimmainen Huhtasaari on Päijänteen saari Päijät-Hämeessä Asikkalassa. == Maantietoa == Saari on 660 metriä pitkä, 490 metriä leveä ja sen pinta-ala on 17,8 hehtaaria . Se sijaitsee Asikkalanselän itäpuolella Salonsaaren ja mantereen Vedentaustan välisessä saaristoisessa järvenosassa. Huhtasaaria on kaksi, eli Alimmainen- ja Ylimmäinen Huhtasaari, joka sijaitsee 200 metriä lounaaseen päin. Alimmaisen ympärillä on noin 30 luotoa tai muuta saarta. Alimmaisen kaakkoispuolella sijaitsee 40 metrin päässä Kontusaari, sen eteläpuolella Leenanluodot, ja Alimmaisen koillispuolella Muurahaissaaret. Lähinnä mannerta lähes pohjoisessa on vielä Patunsaari. Saari on kokoonsa nähden matala ja se kohoaa 14 metrin korkeuteen Päijänteestä. Saari on metsän peitossa ja sen luoteiskärjessä sijaitsee kolme vapaa-ajan asuntoa. == Historiaa == Vuoden 1855–1856 Kalmbergin kartastossa on saarilla karttanimenä ”Huhtasaaret” . Saaret on merkitty samalla nimellä Heinolan seudun taloudellisissa kartoissa vuosilta 1920 ja 1942 . Saaret ovat olleet koko ajan autiot eikä saariin ole raivattu pelto- tai niittymaata. Vuoden 1980 peruskartan jälkeen on saaren luoteispään niemeen rakennettu sen ensimmäinen vapaa-ajan asunto, joka näkyy vuosien 1990 ja 1994 kartoissa. == Huomautukset == == Lähteet == Luokka:Asikkalanselän saaret Luokka:Asikkalan saaret
Tavajärvi (järvi Karjalan tasavallassa)

Tavajärvi () on Koutajoen vesistöön kuuluva järvi Karjalan tasavallassa Venäjällä.Ote Maanmittaushallituksen yleiskartasta 1940. Kansiliepeessä teoksessa: Järvi laskee Tavajokea pitkin itään Pääjärveen.Koutaniemi 2018: 99. Järven korkeus merenpinnasta on 265,8 metriä. Ennen Toista maailmansotaa järvi sijaitsi kokonaan Suomen alueella Kuusamossa. Osana Suomelta Neuvostoliitolle luovutettua Sallan–Kuusamon alueetta järvi tuli Toisen maailmansodan jälkeen kuulumaan kokonaan Neuvostoliittoon ja myöhemmin Venäjään.Koutaniemi 2018:74. Järven läntisin pää Kuntilahdessa ulottuu vain vajaan sadan metrin päähän Suomen rajasta. Järven kuuluessa Suomeen sen rannoilla sijaitsi Kuusamon Tavajärven kylä, joka yhdessä Paanajärven kanssa oli toinen Kuusamon luovutetun alueen suurimmista kylistä.Koutaniemi 2018: 74-75. ==Lähteet== * ===Viitteet=== ==Aiheesta muualla== * Luokka:Koutajoen vesistö Luokka:Karjalan tasavallan järvet Luokka:Louhen piiri Luokka:Sallan–Kuusamon alueen järvet
DNS over TLS

DNS over TLS (DoT) on IETF-standardi DNS-nimipalvelun tietojen salaamiselle TLS-protokollalla. DoT täydentää DNSSEC:in toimintaa, joka varmentaa palvelimen tiedot mutta ei salaa liikennettä. DNS over TLS lisää yksityisyydensuojan vuoksi tietojen salaamisen. == Standardit == * Specification for DNS over Transport Layer Security (TLS) * Usage Profiles for DNS over TLS and DNS over DTLS == Lähteet == Luokka:Nimipalvelujärjestelmä Luokka:Tietoverkkojen tietoturva
Tavajärvi

Tavajärvi oli kylä Kuusamossa toisen maailmansodan jälkeen Neuvostoliitolle luovutettuun Sallan–Kuusamon alueeseen kuuluneessa Kuusamon itäosassa. Yhdessä siitä pohjoiseen sijainneen Paanajärven kanssa se oli toinen Kuusamon luovutetun alueen suurimmista kylistä.Koutaniemi 2018: 73–75. Kylä sijaitsi sille nimensä antaneen, sokkeloisen Tavajärven ranoilla. Järven ympäristö kylässä oli Kuusamon ylängölle luonteenomaista vaaramaata.Koutaniemi 2018: 75. 1800-luvun puolivälistä 1920-luvulle kylässä toimi ortodoksinen, vanhauskoinen Tavajärven luostari.Johdatus Kuusamon historiaan : Ortodoksiset erakkomunkit Tavajärvellä Leif Rantala : Fredrik Nylander, varhainen oululainen Kuolan- kävijä, Lapin tutkimusseuran vuosikirja XLVII - XLVIII 2007-2008, Rovaniemi 2009 ==Lähteet== * ===Viitteet=== ==Aiheesta muualla== * Luokka:Louhen piiri Luokka:Luovutettujen alueiden kylät Luokka:Sallan–Kuusamon alue
Aqraba (Nablus)

Aqraba on kaupunki Palestiinan Länsirannalla. Kaupungin asukasluku oli vuonna 2016 arviolta 9 926\. ==Maantiede== thumb|vasen|Näkymä kohti Aqrabaa etelästä. Aqraba sijaitsee Palestiinan Länsirannalla Nabluksen kuvernoraatissa noin 16 kilometriä Nabuksen kaupungista itään. Aqraban naapuripaikkakuntia ovat Al Jiftlik idässä, Beit Furik pohjoisessa, 'Awarta, Beita, Osarin ja Qabalan lännessä, sekä Jurish ja Majdal Bani Fadil etelässä. Kaupungin korkeus merenpinnasta on hieman kohdasta riippuen 340-731 metriä. Tubasin vuotuinen sadanta on 348-418 mm ja vuoden keskilämpötila 19-20 °C. ==Historia== Nimen Aqraba alkuperästä on useampia eri tarinoita. Yhden mukaan se on peräisin kanaanilaisesta sanasta, joka tarkoittaa skorpionia. Muiden versioiden mukaan nimi on peräisin vasta roomalaisajalta ja se on johdettu kuningattareen viittaavasta sanasta Aqrabeen, tai hankaluuksiin viittaavasta sanasta Ocrabian. Arkeologisissa kaivauksissa paikalta on löydetty aineistoa hellenistiseltä kaudelta. Löydöksiin lukeutuu esimerkiksi kreikan kielisiä kaiverruksia, kirkon jäänteet ja vesisäiliöitä. Myöhäisellä hellenistisellä kaudella paikalla asui idumealaisia, juutalaisia ja samarialaisia. Paikka mainitaan nimellä Akraba tai Akrabattene esimerkiksi Ensimmäisessä makkabilaiskirjassa ja Juditin kirjassa. Paikan mainitsee myös Eusebios. 500-luvulta peräisin olevassa Madaban karttassa paikan nimeksi annetaan "Akrabim, nykyinen Akrabittine". Seuraavalla vuosisadalla paikalla oli mahdollisesti kaksi miafysitistä luostaria. Aqrabaa asutetaan edelleen ja perinteen mukaan sen nykyiset asukkaat saapuivat paikalle Jordaniasta. Vuonna 2012 viereinen Yanunin kylä liitettiin hallinnollisesti Aqraban yhteyteen. ==Talous== Maatalous muodosta Aqraban talouden suurimman osa-alueen. Vuonna 2013 kaupungin työssä käyvästä väestöstä 55 % työllistyi maataloudessa. Muita aloja olivat kaupanala (20 %), hallinto ja yksityinen sektori (10 %), Israelin työmarkkinat (5 %) ja palvelut (5 %). Työttömyysaste samana vuonna oli 25 %. Alueella kasvatetaan esimerkiksi vehnää, herneitä, hedelmiä ja oliiveja. ==Väestö== Aqraban asukasluku oli Palestiinan tilastokeskuksen vuoden 2016 arvion mukaan 9 926\. Vuonna 2007 vastaava luku oli 8 092. ==Lähteet== Luokka:Palestiinan kaupungit
Pystyyn, kuolleet!

Pystyyn, kuolleet! (Debout les morts) on Fred Vargasin romaani vuodelta 1995. Sen on suomentanut Marja Luoma, ja suomennoksen on julkaissut Gummerus vuonna 2002. Teos on saanut International Dagger -palkinnon 2006Pystyyn, kuolleet! Kirjasampo.fi, viitattu 31.10.2019 ja Prix Mystère de la critique -palkinnon 1996Prix Mystère de la Critique, Polars Pourpres, viitattu 31.10.2019. Tarinan käynnistää pyökki, joka on yhdessä yössä kasvanut oopperalaulajatar Sophia Simenonidiksen pihalle. Hän kääntyy huolineen naapuritaloon ilmestyneiden miesten puoleen. Vaara valtaa pariisilaiskorttelin, kun tapaus mutkistuu.Pystyyn, kuolleet! DekkariNetti, viitattu 31.10.2019 ==Lähteet== Luokka:Vuoden 1995 kirjat Luokka:Ranskalaiset romaanit Luokka:Rikosromaanit
Matrix (elokuvasarja)

Matrix on tieteiselokuvasarja, jonka ovat luoneet Wachowskin sisarukset, jotka myös ohjasivat ja käsikirjoittivat kaikki sarjan elokuvat. Elokuvien tuottajana toimi Joel Silver ja tuotantoyhtiönä Warner Bros. ja Village Roadshow Pictures. Elokuvien pääosissa näyttelevät Keanu Reeves, Carrie-Anne Moss, Laurence Fishburne ja Hugo Weaving. Vuonna 2019 Warner Bros. ilmoitti että elokuvasarja saa jatkoa vuonna 2021. == Elokuvat == Elokuva Ensi-ilta Ohjaaja Käsikirjoittaja Tuottaja Tuotantoyhtiö Matrix 31. maaliskuuta 1999 Wachowskin sisarukset Wachowskin sisarukset Joel Silver Warner Bros. Pictures Village Roadshow Pictures The Matrix Reloaded 15. toukokuuta 2003 The Matrix Revolutions 5. marraskuuta 2003 The Matrix Resurrections 22. joulukuuta 2021 Lana Wachowski Lana Wachowski Aleksandar Hemon David Mitchell Lana Wachowski Grant Hill Village Roadshow Pictures Anarchos Productions == Videopelit == Elokuviin perustuvia videopelejä ovat muun muassa Enter the Matrix ja The Matrix: Path of Neo. == Lähteet == * __HAKUKONEKIELTO__
Henry Golding

Henry Ewan Golding (s. 5. helmikuuta 1987 Betong, Sarawak, Malesia) on englantilais-malesialainen näyttelijä, malli ja televisiojuontaja. Henry Golding Signs for 'Simple Favor' Opposite Blake Lively, Anna KendrickHenry Golding to star alongside Blake Lively Hän on juontanut BBC:n The Travel Show vuodesta 2014 lähtien.Travel Show - Henry Golding - BBC World News Näyttelijänä hänet tunnetaan muun muassa elokuvista Crazy Rich Asians (2018), Missä on Emily? (2018) ja Last Christmas (2019). ==Yksityiselämä== Hän syntyi Malesiassa ibantaustaiselle äidille ja englantilaiselle isälle. Vuonna 2016 hän meni naimisiin taiwanilaisen televisiojuontaja Liv Lon kanssa. ==Lähteet== ==Aiheesta muualla== * Henry Goldingin Instagram-sivu Luokka:Englantilaiset näyttelijät Luokka:Malesialaiset näyttelijät Luokka:Vuonna 1987 syntyneet Luokka:Elävät henkilöt
Kamikaze (Eminemin albumi)

Kamikaze on yhdysvaltalaisen rap-artistin Eminemin kymmenes studioalbumi vuodelta 2018. Albumin kansikuva on viittaus Beastie Boysin albumiin Licensed to Ill vuodelta 1986. == Kappaleet == # The Ringer – 5:38 # Greatest – 3:47 # Lucky You – 4:05 (feat. Joyner Lucas) # Paul (Skit) – 0:35 (feat. Paul Rosenberg) # Normal – 3:42 # Em Calls Paul (skit) – 0:49 # Stepping Stone – 5:10 # Not Alike – 4:48 (feat. Rouce Da 5`9) # Kamikaze – 3:36 # Fall – 4:22 # Nice Guy -– 2:31 (feat. Jessie Reyez) # Good Guy – 2:22 (feat. Jessie Reyez) # Venom (Music From The Motion Picture) – 4:30 == Arvostelut == * Soundi: Levyarvio: Setäräppäri vihaa taas kaikkia – Eminem ei hoksaa olevansa vanha ja katkera Viitattu 25.1.2022. == Lähteet == Luokka:Eminemin albumit Luokka:Vuoden 2018 albumit
Revival (Eminemin albumi)

Revival on Eminemin yhdeksäs studioalbumi vuodelta 2017. == Kappaleet == # Walk On Water -5:04 (feat. Beyoncé) # Believe -5:15 # Chloraseptic -5:01 (feat. Phersher) # Untouchable -6:10 # River -3:41 (feat. Ed Sheeran) # Remind Me - 0:52 (Intro) # Remind Me - 3:45 # Revival - 0:52 (interlude) # Like Home -4:05 (feat. Alicia Keys) # Bad Husband -4:48 (feat. X Ambassadors) # Tragic Endings -4:12 (feat. Skylar Grey) # Framed -4:13 # Nowhere Fast -4:24 (feat. Kehlari) # Heat -4:10 # Offended -5:21 # Need Me -4:25 (feat. Pink) # In Your Head -3:03 # Castle -4:15 # Arose -4:35 == Lähteet == Luokka:Eminemin albumit Luokka:Vuoden 2017 albumit
Nathdwara

Nathdwara on Intian Rajasthanin osavaltiossa sijaitseva noin 40 000 asukkaan kaupunki, joka tunnetaan Shrinathjille eli Krishna-lapselle omistetusta temppelistään. Temppeli on hindulaisten pyhiinvaeltajien suosiossa, jonka vuoksi kaupunki vetää puoleensa lukuisia uskonnollisia matkailijoita. Temppelin lisäksi Nathdwarassa on kehittynyt taidesuuntaus, joka valmistaa Shrinathjia esittäviä maalauksia. Nadhwaralainen taide kukoisti 1700–1800-luvuilla, tarinan mukaan Nadhwaran temppeli sai alkunsa vuonna 1672, jolloin joukko hindupappeja pakeni mogulihallitsija Aurangzebin vainoa. 2010-luvulla kaupungissa aloitettiin rakennushanke, jolla pyritään luomaan maailman korkein Shivan patsas, valmistuessaan patsas olisi maailman neljänneksi korkein. Shrinathjin temppelissä sai vuonna 1987 alkunsa kastimellakat, kun selvisi että kastittomien etujärjestö aikoi mennä temppeliin. Ylempiin kasteihin kuuluneet raivostuivat asiasta ja järjestivät yleislakon. Temppelin ylipapin mukaan yksittäisiltä kastittomilta ei ole koskaan kielletty pääsyä, kunhan he salasivat henkilöllisyytensä. Paikallinen kansanpuolueen johtaja kritisoi tapahtumaa, koska hänen mukaansa se antoi kuvan ettei kastittomia ole päästetty temppeliin aikaisemmin. Temppeli salli kastittomien menon sisään, kunhan he salasivat henkilöllisyytensä tai osallistuivat puhdistusriittiin ennen sisään menoa. ==Väestö== Vuoden 2011 väestönlaskennan mukaan Nadhwarassa asuu 42 016 henkeä. Suurin uskonto väestön keskuudessa on hindulaisuus, jota tunnustaa noin 90 prosenttia väestöstä. Muslimeita on melkein kuusi prosenttia ja jainalaisia neljä prosenttia. Lukutaitoisten osuus oli melkein 87 %, joka ylittää Rajasthanin osavaltion keskiarvon (66 %). Valtaosa kaupungin väestöstä on ylempiin kasteihin kuuluvia ja asuinalueet ovat jakautuneet kastirajojen mukaisesti. Kastittomat asuvat etäämmällä kaupungista kukkulamaisella paikalla, joka tunnetaan nimellä bhangiwada. ==Lähteet== Luokka:Rajasthanin kaupungit Luokka:Hindulaisuuden pyhät paikat
Matti Riitakorpi

Matti Aukusti Riitakorpi on suomalainen toimittaja. Riitakorpi työskentelee uutistoimittajana ja juontajana Ylen Kioski -palvelussa. == Ura == Riitakorpi toimittaa nykyisin Yle Kioskin kanaville Strippaus-nimistä sarjaa, jossa hän kuvaa uutissisältöjä tosielämään perustuvan tarinankerronnan avulla, joita hän kuvittaa sarjakuviksi. Riitakorpi on aiemmin toimittanut ja juontanut Kysyttiinkö tää jo? -nimistä sarjaa Kioskin YouTube-kanavalle. Ylen lisäksi Matti Riitakorpi on työskennellyt toimittajana muun muassa Ilta-Sanomissa, Maaseudun Tulevaisuudessa ja Kauppalehdessä. Riitakorpi oli yksi syksyllä 2018 Yle TV2-kanavalla esitetyn FOMO-sarjan juontajista. Hän juonsi myös Pilalla- nimistä keskusteluohjelmaa yhdessä Toivo Haimin kanssa vuosina 2019–2020.https://areena.yle.fi/1-50319483 === Opinnot === Riitakorpi kirjoitti ylioppilaaksi Helsingin normaalilyseosta vuonna 2012 ja opiskeli journalismia Tampereen yliopistossa. Riitakorpi valmistui yhteiskuntatieteiden maisteriksi toukokuussa 2021. == Palkinnot == Riitakorpi voitti Koura- palkinnon Strippaus-sarjansa jaksolla Miten Trumpista tuli lööppijulkkis ja miten Biden mokasi aiemmat vaalinsa. Palkinnonjaossa kiinnitettiin huomiota tyylikkääseen tarinankerrontaan ja uuteen ilmaisutapaan. ==Lähteet== Luokka:Ylen toimittajat Luokka:Syntymävuosi puuttuu Luokka:Elävät henkilöt
Ivar Anton Bruno Holm

Ivar (Iwar) Anton Bruno Holm (22. lokakuuta 1853 Kokkola – 31. toukokuuta 1881 Göteborg Ruotsi) oli suomalainen laulaja, äänialaltaan baritoni. Holmin vanhemmat olivat kruununvouti, kollegiasessori Johan Henrik Holm ja Katharina Elisabeth Kuhlman. Holm tuli ylioppilaaksi Vaasassa ja opiskeli laulua Pietarissa ja Wienissä (1873), samoin kuin Milanossa ja Tukholmassa. Hän esiintyi laulajana konserteissa ja näytelmissä, samoin kuin Kaarlo Bergbomin Suomalaisen Oopperan useissa eri oopperoissa kuten Don Pasquale ja Linda di Chamounix.Ylioppilasmatrikkeli 1853–1899 (Viitattu 31.10.2019) ==Lähteet== Luokka:Suomalaiset baritonit Luokka:Vuonna 1853 syntyneet Luokka:Vuonna 1881 kuolleet
Vihtasensaari

Vihtasensaari on Päijänteen saari Päijät-Hämeessä Asikkalassa. == Maantietoa == Saari on 530 metriä pitkä, 290 metriä leveä ja sen pinta-ala on 10,4 hehtaaria . Se sijaitsee Asikkalanselän pohjoisosassa ja Sulunpohjan eteläosassa. Saari sijaitsee Pulkkilanharjun keskimmäisen saaren ja mantereen välissä pienen saariryhmän pääsaarena. Pulkkilanharjulle on matkaa 350 metriä ja mantereelle itään on 150 metriä. Saaret, joita on yhdeksän, sijaitsevat pääsaaren eteläpuolella, ja suurin saarista on Pikku-Vihtanen. Vihtasensaari kohoaa noin neljän metrin korkeuteen Päijänteestä. Se on metsän peiossa ja sen rannoille on rakennettu noin 20 vapaa-ajan asuntoa. Mantereen ja saaren välissä kulkee pohjois-etelä-suuntainen veneväylä. == Historiaa == Vuoden 1855–1856 Kalmbergin kartastossa on saaren karttanimi ”Witasensaari” ja se on piirretty autioksi Heinolan seudun taloudellisissa kartoissa vuosilta 1920 ja 1942 on sen karttanimi ”Vihtastensaari” ja sen länsirannassa on peltoa tai niittyä merkitsevä pieni palsta, joka on kasvanut seuraavassa kartassa ylittäen saaren itä-länsi-suunnassa . Vuoden 1969 peruskartassa on 1940-luvun pelloista ja niityistä jäljellä enää läntinen palsta. Muut palstat on merkitty metsittyvinä niittyinä. Saareen on rakennettu neljä mökkiä. Saaren nimi on nyt ”Vihtasensaari”, mutta mantereen ja saaren välinen salmea kutsutaan ”Vihtastensalmeksi”, kuten nähdään vuoden 1985 kartassa. Kartassa on loputkin pelloista metsitetty tai niittyinä. Saaressa on nyt yli 10 mökkiä. Viimeisessä painetussa kartassa on mökkejä 15. == Huomautukset == == Lähteet == Luokka:Asikkalanselän saaret Luokka:Asikkalan saaret
Kamikaze (täsmennyssivu)

Kamikaze voi tarkoittaa seuraavia: * Kamikaze, vuosien 1274 ja 1281 taifuuneista käytetty nimitys * Kamikaze, toisen maailmansodan aikainen japanilainen itsemurhalento * Kamikaze-luokka (1905), Japanin laivaston torpedovenehävittäjäluokka * Kamikaze-luokka (1922), Japanin laivaston hävittäjäluokka * Kamikaze (1905), japanilainen torpedovenehävittäjä * Kamikaze (1922), japanilainen hävittäjä * Kamikaze, Twistan albumi vuodelta 2004 * Kamikaze, Eminemin albumi vuodelta 2018
Paarskylä

Paarskylä on kylä Salon kaupungin Perniössä. Paarskylä sijaitsee Perniön keskiosassa ja Perniön asemanseutu sijaitsee kylän alueella. Paarskylä sijoittuu Perniönjoen laaksoon, jossa Paarskylän alue sijaitsee joen itäpuolella. Laaja kyläalue on pääosin mäkistä, joita peittävät metsät. Mäkien väliset laaksot on viljelty, kuten Perniönjoen itärantakin. Kylän pohjoisosassa sijaitsevat Paarskylän kartano sekä taajama-alue Perniön asemanseutu. Kyläalueen eteläosassa on Korjärven kulmakunta ja itäosassa mäkien takana Ketunpyöli. Paarskylästä on tehty löytöjä niin kivikaudelta, pronssikaudelta kuin viikinkiajalta. Kansantarinan mukaan kylä on saanut nimensä lähellä sijaitsevan kosken pärskyistä. Ensimmäinen maininta Paarskylästä on vuodelta 1440. Paarskylä ja naapurikylä Päärinen Perniönjoen vastarannalla ovat saattaneet aluksi samaa kylää. Paarskylässä on ollut useampi rälssitila jo 1500-luvulla. Paarskylän säteriin liitettiin Pääristen, Mikkolan ja Hosslan säterit 1700-luvulla, Junnin, Tuomolan ja Greulan tilat 1830-luvulla ja Ketunpyölin koko kylä 1870-luvulla. Paarskylän isäntä oli mukana vaikuttamassa Perniön rautatieaseman sijoittamiseen Paarskylään 1890-luvulla. Kylässä toimi 1900-luvulla saha ja meijeri. Rautatieaseman myötä kylään syntyi 1900-luvun alussa paljon asutusta, joka kehittyi taajamaksi. ==Lähteet== Luokka:Perniön kylät
Okakäpymänty

Okakäpymänty (Pinus longaeva) on mäntykasvien (Pinaceae) heimoon kuuluva puulaji, jonka kuvasi tieteelle Dana K. Bailey. Okakäpymäntyä tavataan Yhdysvalloissa Kalifornian, Nevadan ja Utahin osavaltioissa. Se on yksi Nevadan osavaltiopuista. Okakäpymänty elää suurissa korkeuksissa. Sen korkeus vaihtelee tavallisesti 4,5 ja 9 metrin välillä, mutta voi olla jopa 18,2 metriä. Puulaji tunnetaan erityisesti pitkästä eliniästään, yli 4 000 vuotta. Maailman vanhin okakäpymänty, 5 062 vuoden ikäinen yksilö, oli elossa vielä vuonna 2013, ja se on yksi maailman vanhimmista puista. == Lähteet == Luokka:Männyt
Aleksandar Kukolj

Aleksandar Kukolj (, s. 9. syyskuuta 1991 Praha, Tšekkoslovakia) on serbialainen judon Euroopan-mestari ja MM-mitalisti. Hän on kilpaillut 100 kg:n painoluokassa vuodesta 2020. Sitä ennen hän oli kilpaillut 90-kiloisissa vuodesta 2011. Kukolj saavutti vuonna 2010 alle 81 kg:n painoluokassa hopeaa alle 20-vuotiaiden ja pronssia alle 23-vuotiaiden EM-kilpailuissa. Hän sijoittui EM-kilpailujen 90 kg:n sarjassa viidenneksi sekä Tšeljabinskissa 2012 että Budapestissa 2013. Hän saavutti 2013 lisäksi kultaa Mersinin Välimeren kisoissa ja hopeaa alle 23-vuotiaiden EM-kilpailuissa. Bakun Euroopan kisoissa 2015 hän sijoittui 90 kg:n sarjassa seitsemänneksi ja Kazanin EM-kilpailuissa 2016 viidenneksi. Rio de Janeiron olympialaisissa 2016 hän oli yhdeksäs. Kukolj voitti 90 kg:n painoluokan Euroopan-mestaruuden Varsovassa 2017 kukistettuaan loppuottelussa ranskalaisen Axel Clergetin. Saman vuoden Budapestin MM-kilpailuissa hän sijoittui viidenneksi. Hän saavutti MM-hopeaa 100 kg:n sarjassa Budapestissa 2021 hävittyään loppuottelussa Jorge Fonsecalle. Hän sai 100-kiloisissa pronssia Oranin Välimeren kilpailuissa 2022 ja sijoittui seitsemänneksi Zagrebin EM- kilpailuissa 2024. Kukolj on saavuttanut IJF World Tourin kilpailuissa viisi turnausvoittoa, neljä kakkossijaa ja neljä kolmossijaa. Maailmancupeissa / Continental Open -kilpailuissa hänellä on kaksi voittoa, kolme kakkossijaa ja yksi kolmossija. Hän on voittanut aikuisten sarjassa viisi Serbian- mestaruutta. == Lähteet == Luokka:Serbialaiset judokat Luokka:Vuonna 1991 syntyneet Luokka:Elävät henkilöt
Rytmimuna

Rytmimuna tai munahelistin () on ravistettaviin idiofoneihin lukeutuva munan muotoinen soitin. Sen kuoriosa tehdään tavallisesti muovista tai puusta ja soittimen sisällä on pieniä kovia osasia, kuten muovihelmiä, herneitä tai siemeniä. Muovikuorisissa rytmimunissa käytetään yleisesti metallikuulia sisällä. Lyijyn käyttö on näissä kielletty. Ne liikkuvat soitinta ravisteltaessa ja muodostavat ääntä. Rytmimuna on tunnettu edullisena musiikin varhaiskasvatuksen alkuvaiheen rytmi-instrumenttina. Sitä käytetään esimerkiksi musiikkileikkikouluissa, päiväkodeissa ja oppilaitoksisissa. Rytmimunat soveltuvat musiikkikasvatukseen niin pienille lapsille kuin aikuisillekin. Rytmimunia käytetään myös ammatillisesti musiikin parissa ja niitä voi kuulua marakassien tapaan lyömäsoittajan instrumenttivalikoimaan. Soitinvalmistajalla voi olla esimerkiksi sarja rytmimunia, joille on rakennettu hieman toististaan poikkeavat äänet esimerkiksi täyteosasten määrää säätelemällä. Myös kuorimateriaali ja täyteosasten laatu vaikuttavat rytmimunasta lähtevän äänen voimakkuuteen ja sävyyn. Rytmimunia on käytetty myös esimerkiksi musiikkiterapian, sururyhmien tai kuntoutuksen apuvälineenä. ==Lähteet== ==Aiheesta muualla== *Egg Shaker Tutorial by Abe Doron (youtube.com) Luokka:Idiofonit
Pitkäikäisimmät eliöt

Tämä artikkeli käsittelee eliöiden ikäennätyksiä. pienoiskuva|Mäntymesisieni (Armillaria ostoyae) Maailman vanhin ihminen oli ranskalainen Jeanne Louise Calment, joka eli 122 vuotta. Maailman vanhin eläin oli Ming-niminen islanninsimpukka, joka kuoli 507-vuotiaana 2006. Holkeri taas on maailman pitkäikäisin selkärankainen, koska se voi elää noin 400-vuotiaaksi. Maailman vanhin puu on okakäpymänty, jonka eräs yksilö oli 5 062-vuotias vuonna 2013. Maailman pitkäikäisin nisäkäs on grönlanninvalas, jonka on todettu elävän jopa 211 vuoden ikäiseksi. Maailman vanhin sieni on mäntymesisieni, joka voi elää 2 400 vuotta. == Lähteet == Luokka:Vanhimmat eläimet
Heikki Holma (kenraali)

Juha Heikki Holma (s. 24. joulukuuta 1945 Helsinki) on suomalainen kenraalimajuri evp. Hän toimi sotilasurallaan muun muassa YK:n sotilastarkkailijana Iranissa, Itäisen maanpuolustusalueen osastopäällikkönä ja Pääesikunnan kansainvälisen osaston päällikkönä. Holma on suorittanut Sotakorkeakoulun vuonna 1981. Hänet ylennettiin everstiksi vuonna 1994, prikaatikenraaliksi vuonna 1999 ja kenraalimajuriksi vuonna 2003. Holma on toiminut myös Rauhanturvaajaliiton puheenjohtajana sekä kirjoittanut kaksi seuran historiikkia. == Lähteet == Luokka:Suomalaiset kenraalit Luokka:Vuonna 1945 syntyneet Luokka:Elävät henkilöt
Khanewal

Khanewal on Pakistanin Punjabin provinssissa sijaitseva kaupunki, jossa asuu vuoden 2017 väestönlaskennan noin 227 000 henkeä. Se on samannimisen piirikunnan hallinnollinen keskus. Kaupungissa sijaitsee rautatieasema, joka sai alkunsa vuonna 1904. Khanewalin lähistöllä sijaitsee kirkko, jonka rakentamista Suomen Rauhanyhdistysten Keskusyhdistys on tukenut. ==Lähteet== Luokka:Pakistanin kaupungit Luokka:Punjab (Pakistan)
Khušal Khattak

Khušal Khattak (s. 1613 – k. 1689/1690) oli paštuihin kuulunut heimopäällikkö ja soturirunoilija. Häntä pidetään Afganistanin kansallisrunoilijana ja paštunkielisen kirjallisuuden isänä. ==Elämäkerta== Khušal Khattak syntyi vuonna 1613. Khušal oli paštuihin kuuluvien Khattakien heimopäällikkö. Khattakit asuttavat aluetta nykyisessä Pakistanissa Kohatin, Mardanin ja Pešawarin alueilla. Khušalin isä Šahbaz Khan oli johtanut heimoa ennen poikaansa. Khušalin nimitti virkaansa Suurmogulien valtakunnan hallitsija Šah Jahan vuonna 1641, mutta Jahanin seuraaja Aurangzebin kaudella Khušal vangittiin ja häntä pidettiin Gwaliarin linnoituksessa Delhissä. Lopulta Khušalin sallittiin palata Pešawariin, jossa hän alkoi johtaa mogulien vastaista kapinaa. Mogulien ohella hän johti taisteluita myös muita paštuheimoja vastaan. Kapinoinnin ohella Khušal tuli tunnetuksi runoilijana. Khušal oli yksi monista 1600-luvulla vaikuttaneista soturirunoilijoista ja vaikutteita hän sai etenkin aiemmin eläneeltä Bajazid Ansarilta. Khušalin runojen esikuvana toimi persialainen perinne. Khušalin soturirunouden aiheita olivat monesti sankarilliset aiheet, kuten kunnia ja sotakunto. Khušal kuoli vuonna 1689 tai 1690. Kuolemansa jälkeen Khušal saavutti kansallisrunoilijan aseman Afganistanissa. Häntä on pidetty myös paštunkielisen kirjallisuuden isänä, joka kehitti kielellen elinvoimaisen kirjallisen tradition. Myös monista Khušalin jälkeläisistä tuli runoilijoita. ==Lähteet== Luokka:Runoilijat Luokka:Vuonna 1613 syntyneet Luokka:1600-luvulla kuolleet